Carrefour Zakaz.uz bilan hamkorlikdagi online yetkazib berish xizmatini yo‘lga qo‘ydi

O‘zbekistonda Majid Al Futtaim tomonidan egalik qiluvchi va boshqariladigan Carrefour chakana savdo tarmog‘i Zakaz.uz bilan hamkorlikni yo‘lga qo‘yganligi to‘g‘risida e’lon qildi.
Hamkorlik Carrefour’ga xaridorlarga haftasiga yetti kun davomida, onlayn xarid qilishda tez va qulay uyga yetkazib berish xizmatini taklif qilishiga imkon beradi. Zakaz.uz platformasida xaridorlar bir nechta toifadagi mahsulotlarni, shu jumladan, yuqori sifatli oziq-ovqat va nooziq-ovqat hamda uy jihozlarini tanlab olishlari mumkin. Bunga qishloq xo‘jaligi, go‘sht va sut, tayyor va yarim tayyor mahsulotlar, bolalarni parvarish qilish va shaxsiy gigiyena vositalari bilan bir qatorda, Carrefour o‘z brendi ostidagi eksklyuziv mahsulotlar ham kiradi.
“Carrefour doimiy ravishda mijozlarning kundalik xarid qilish tajribasiga yanada moslashuvchan va qulay qiladigan innovatsion xizmatlarni taqdim etish yo‘llarini izlaydi. Zakaz.uz bilan hamkorlikda Carrefour mijozning uy ostonasigacha ishonchli va o‘z vaqtida, to‘g‘ridan to‘g‘ri uyiga yetkazib berish bilan buyurtma qilishlari mumkin bo‘ladi. Bu bizning mavjud elektron tijorat imkoniyatlarini, shuningdek, mavjud va yangi mijozlarning o‘sib borayotgan ehtiyojlarini qondirishga imkon beradi ”, — deydi Gyu Taeg Kim, Majid Al Futtaim kompaniyasining Carrefour Uzbekistan chakana savdo mintaqaviy menejeri.
Carrefour do‘koni mahsulotlarini Zakaz.uz platformasining https://zakaz.uz/carrefour/ru/ havolasi orqali topish mumkin. Carrefour xaridorlarga xilma-xil keng assortiment, yoqori sifat va qiymatga ega meva va sabzavotlar, organik va biologik mahsulotlar, alkogolsiz ichimliklar, oziq-ovqat, sut, go‘sht hamda baliq mahsulotlari, muzlatilgan, tayyor va yarim tayyor mahsulotlar hamda boshqa 10 000 dan ortiq mahsulotlarni taqdim etadi (mahsulotlar soni 20 000 dan ortiq bo‘lishi rejalashtirilgan).
Eslatib o‘tamiz, Zakaz.uz yetkazib berish xizmati Ukraina bozorida 10 yildan ortiq muvaffaqiyatli tajribaga ega bo‘lib, O‘zbekistonda 2020-yilda o‘z faoliyatini boshlagan. Ish jarayoni to‘liq va muvaffaqiyatli ishga tushurilgan bo‘lib, mahsulotlarga buyurtmalar har bir mahsulotning yaroqlilik muddatini va qadoqlashning yaxlitligini sinchkovlik bilan tanlab, tekshiradigan professional mutaxassislar tomonidan yig‘iladi. Shuningdek, mahsulotlarning xavfsizligi haqida qayg‘urmasligingiz kerak: ular zarur harorat rejimini ta’minlaydigan maxsus termo qutilarda yetkazib beriladi.
“Ayni vaqtda Zakaz.uz yetkazib berish xizmatidan faqat Toshkent shahri aholisi foydalanishi mumkin, biroq biz O‘zbekistonda biznesimizni rivojlantirish uchun boshqa shaharlarni ham ko‘rib chiqyapmiz. So‘nggi paytlarda mamlakatda zamonaviy savdo formatlari juda faol ochilmoqda. Yaqin 10 yil ichida O‘zbekiston yirik mintaqaviy o‘yinchiga aylanishiga ishonish uchun barcha sharoitlar mavjud. Zakaz.uz oziq-ovqat yetkazib berish xizmatiga Carrefour kabi yana bir hamkorni bog‘lash orqali O‘zbekistondagi elektron oziq-ovqat bozorida o‘z mavqeini mustahkamladi”, — deydi Zakaz.uz direktori Daniil Lazarev.
Facebook: https://www.facebook.com/carrefouruzbekistan
Instagram: https://www.instagram.com/carrefouruzbekistan
Telegram: https://t.me/carrefouruzbekistan